Bandaøyene
Store norske leksikon,Geografi,Verdens geografi,Asia,Indonesias geografi
Bandaøyene er en øygruppe i Indonesia, i Bandasjøen. Bandaøyene, som er den sørligste øygruppen i Maluku (Molukkene), består av elleve øyer med et samlet areal på 172 kvadratkilometer.
Det er bosetting på sju av øyene med en befolkning på 20 924 innbyggere (2020). Omtrent halvparten av befolkningen bor på øya Banda Naira, som også er navn på øygruppens største by.Bandaøyene er dels bygd opp av vulkansk materiale, dels av koraller. Jordbruk er viktigste næringsvirksomhet med dyrking av muskat, kryddernellik og kopra. Det drives også fiske. Historie Øyene var regnet som meget viktige på grunn av krydderdyrkingen, først for portugiserne fram til 1610 og senere for nederlenderne. Den opprinnelige befolkningen ble fjernet av nederlenderne i 1619. Les mer i Store norske leksikon Indonesias geografi Indonesias historie Indonesia Indonesias befolkning Økonomi og næringsliv i Indonesia